ΓΡΑΠΤΗ ΕΡΩΤΗΣΗ E-1648/01

υποβολή: Ilda Figueiredo (GUE/NGL) προς την Επιτροπή

(12 Ιουνίου 2001)

Θέμα: Στήριξη των αλιέων και των εφοπλιστών κατά την περίοδο βιολογικής παύσης ή όταν εμποδίζεται η αλιεία λόγω των κακοκαιριών

Στην Πορτογαλία, όπου η παράκτια αλιεία μικρής κλίμακας έχει μεγάλη σημασία για τις κοινότητες των αλιέων που ζουν κυρίως από τη δραστηριότητα αυτή, κατά καιρούς κάθε αλιευτική δραστηριότητα παραλύει, καθώς εμποδίζεται η έξοδος προς την θάλασσα χωρίς, ωστόσο, κατά την περίοδο αυτή, οι αλιείς και οι πλοιοκτήτες (των μικρών αλιευτικών σκαφών) να λαμβάνουν οποιαδήποτε οικονομική ενίσχυση, όπερ δημιουργεί προβλήματα επιβίωσης στις κοινότητες αυτές.

Ιδιαίτερα σημαντικές είναι οι περιπτώσεις καταιγίδας και κακιάς κατάστασης των σανίδων κατάδυσης επί μακρές περιόδους κατά το χειμώνα, καθώς και οι βιολογικές παύσεις για την προστασία των ειδών, κυρίως δε της σαρδέλας, στον Βορρά, και της αλιείας δίθυρων μαλακίων με δράγα στο Algarve.

Αν και εφέτος, κατ' εξαίρεση, αναγνωρίσθηκε το δικαίωμα για κάποιες ενισχύσεις σε περίπτωση διακοπής των δραστηριοτήτων για βιολογικούς λόγους, το πρόβλημα παραμένει για το μέλλον.

Για τον λόγο αυτό ζητώ από την Επιτροπή τις ακόλουθες πληροφορίες:

1. Είναι εν γνώσει η Επιτροπή των ανωτέρων καταστάσεων και των κοινωνικο-οικονομικών δυσχερειών που αυτές συνεπάγονται για τους αλιείς και τους μικροεφοπλιστές;

2. Ποιά μέτρα προβλέπει να λάβει για ναποστηρίξει οικονομικώς αυτούς τους αλιείς και εφοπλιστές κάθε φορά που γίνεται αναγκαστική παύση, είτε λόγω κακοκαιρίας είτε για βιολογικούς λόγους που αποσκοπούν στην προστασία των ειδών;

Απάντηση του κ. Fischler εξ ονόματος της Επιτροπής

(23 Ιουλίου 2001)

Η Επιτροπή γνωρίζει τις καταστάσεις που ανέφερε το αξιότιμο μέλος του Κοινοβουλίου. Για το σκοπό αυτό,πάρχουν ρυθμιστικές διατάξεις που επιτρέπουν στο κράτος μέλος να χορηγήσει βοήθεια στους πλοιοκτήτες και στους αλιείς που έχουν πληγεί από προσωρινές διακοπές της αλιείας που οφείλονται σε μη προβλέψιμα γεγονότα ή σε σχέδια αποκατάστασης των απειλούμενων αλιευτικών πόρων.

Ο κανονισμός (ΕΚ) αριθ. 2792/1999 του Συμβουλίου της 17ης Δεκεμβρίου 1999, για καθορισμό των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας(1) προβλέπει στο άρθρο 16 παράγραφος 1 στοιχεία α) και γ) τα εξής μέτρα καθώς και τη διάρκειά τους:

τα κράτη μέλη μπορούν να χορηγούν αντισταθμίσεις στους αλιείς και τους ιδιοκτήτες σκαφών για προσωρινή διακοπή δραστηριοτήτωνπό τις εξής περιστάσεις:

α) σε περίπτωση μη προβλέψιμου γεγονότος που προκύπτει από βιολογικά κυρίως αίτια η μέγιστη διάρκεια χορήγησης αντιστάθμισης ανέρχεται σε δύο μήνες ανά έτος ή σε δύο έξι μήνες για ολόκληρη την περίοδο 2000-2006. Η αρχή διαχείρισης διαβιβάζει εκ των προτέρων στην Επιτροπή τα κατάλληλα επιστημονικά δικαιολογητικά στοιχεία·

γ)

γ) σε περίπτωση θέσης σε εφαρμογή σχεδίου αποκατάστασης αλιευτικού πόρου που απειλείται από εξάντληση, το οποίο αποφασίστηκε από την Επιτροπή ή ένα από τα κράτη μέλη, η μέγιστη διάρκεια χορήγησης αντιστάθμισης ανέρχεται σε δύο έτη και μπορεί να παρατείνεται κατά ένα έτος.

Τέτοιου είδους μέτρα μπορούν να τεθούν σε εφαρμογή στο πλαίσιο των σχετικών διαρθρωτικών προγραμμάτων μετά από απόφαση που λαμβάνεται από την επιτροπή διαχείρισης του κράτους μέλους.

(1) ΕΕ L 337 της 30.12.1999.